title: Smernica Komisie 2006/129/ES z  8. decembra 2006 , ktorou sa mení a dopĺňa a opravuje smernica 96/77/ES ustanovujúca špecifické kritériá čistoty potravinárskych prídavných látok iných ako farbivá a sladidlá   (Text s významom pre EHP)

text:
               9.12.2006

               SK

               Úradný vestník Európskej únie

               L 346/15

      SMERNICA KOMISIE 2006/129/ES
   z 8. decembra 2006,
   ktorou sa mení a dopĺňa a opravuje smernica 96/77/ES ustanovujúca špecifické kritériá čistoty potravinárskych prídavných látok iných ako farbivá a sladidlá
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/107/EHS z 21. decembra 1988 o aproximácii právnych predpisov členských štátov týkajúcich sa potravinárskych prídavných látok povolených na použitie v potravinách určených pre ľudskú spotrebu (1), a najmä na jej článok 3 ods. 3 písm. a),
   po porade s Vedeckým výborom pre potraviny a Európskym úradom pre bezpečnosť potravín,
   keďže:

               (1)

               V smernici Komisie 96/77/ES z 2. decembra 1996 ustanovujúcej špecifické kritériá čistoty potravinárskych prídavných látok iných ako farbivá a sladidlá (2) sú stanovené kritériá čistoty pre prídavné látky uvedené v smernici Európskeho parlamentu a Rady 95/2/ES z 20. februára 1995 o potravinárskych prídavných látkach iných ako farbivá a sladidlá (3).

               (2)

               Je vhodné zrušiť kritériá čistoty pre E 216 propyl-p-hydroxybenzoan a E 217 propyl-p-hydroxybenzoan sodný, ktoré sa už nesmú používať ako potravinárske prídavné látky.

               (3)

               Niekoľko jazykových znení smernice 96/77/ES obsahuje chyby týkajúce sa týchto látok: E 307 alfa-tokoferol, E 315 kyselina erytorbová, E 415 xantánová živica. Tieto chyby je potrebné opraviť. Okrem toho je potrebné zohľadniť špecifikácie a analytické postupy pre prídavné látky ustanovené v Potravinovom kódexe navrhnutom Spoločným výborom expertov FAO/WHO pre potravinárske prídavné látky (JECFA). Podľa potreby sa špecifické kritériá čistoty prispôsobili najmä limitom pre jednotlivé dotknuté ťažké kovy. Z dôvodov jasnosti by sa malo nahradiť celé znenie týkajúce sa týchto látok.

               (4)

               Úroveň síranového popola v kritériách čistoty pre E 472c estery mono- a diacylglycerolov mastných kyselín s kyselinou citrónovou by sa mala zmeniť a doplniť tak, aby sa čiastočne alebo úplne vzťahovala na neutralizované produkty.

               (5)

               Je potrebné zabezpečiť, aby sa E 559 kremičitan hlinitý (kaolín) vyrábal z prírodného kaolínového ílu, ktorý nie je v neakceptovateľnej miere kontaminovaný dioxínmi. Prítomnosť dioxínov v surových kaolínových íloch by sa preto mala obmedziť na najnižšiu možnú úroveň.

               (6)

               Je potrebné prijať špecifikácie pre nové prídavné látky do potravín schválené smernicou Európskeho parlamentu a Rady 2006/52/ES z 5. júla 2006, ktorou sa mení a dopĺňa smernica 95/2/ES o potravinárskych prídavných látkach iných ako farbivá a sladidlá a smernica 94/35/ES o sladidlách používaných v potravinách: E 319 terciálny butylhydrochinón (TBHQ), E 426 sójová hemicelulóza, E 462 etylcelulóza, E 586 4-hexylrezorcinol, E 1204 pullulán a E 1452 škrobový oktenyljantarán hlinitý.

               (7)

               Smernica 96/77/ES by sa preto mala zodpovedajúcim spôsobom zmeniť a doplniť a opraviť.

               (8)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha k smernici 96/77/ES sa mení a dopĺňa a opravuje v súlade s prílohou k tejto smernici.
   Článok 2
   1.   Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 15. februára 2008. Bezodkladne oznámia Komisii znenie týchto ustanovení a tabuľku zhody takýchto ustanovení a tejto smernice.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Spôsob uvádzania takéhoto odkazu určia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 8. decembra 2006

            Za Komisiu

         Markos KYPRIANOU

            člen Komisie

      (1)  Ú. v. ES L 40, 11.2.1989, s. 27. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

      (2)  Ú. v. ES L 339, 30.12.1996, s. 1. Smernica naposledy zmenená a doplnená smernicou 2004/45/ES (Ú. v. EÚ L 113, 20.4.2004, s. 19).

      (3)  Ú. v. ES L 61, 18.3.1995, s. 1. Smernica naposledy zmenená a doplnená smernicou 2006/52/ES (Ú. v. EÚ L 204, 26.7.2006, s. 10).

      PRÍLOHA
      Príloha k smernici 96/77/ES sa mení a dopĺňa a opravuje takto:

                  1.

                  Texty týkajúce sa E 216 propyl-p-hydroxybenzoanu a E 217 propyl-p-hydroxybenzoanu sodného sa vypúšťajú.

                  2.

                  Text týkajúci sa E 307 alfa-tokoferolu sa nahrádza týmto textom:

                              „E 307 ALFA-TOKOFEROL

                                 Synonymá

                              DL-α-tokoferol

                              Definícia

                              Chemický názov

                              DL-5,7,8-trimetyltokol
                              DL-2,5,7,8-tetrametyl-2-(4′,8′,12′-trimetyltridecyl)-6-chromanol

                              Einecs

                              233-466-0

                              Chemický vzorec

                              C29H50O2

                              Molekulová hmotnosť

                              430,71

                              Test obsahu

                              Obsah nie nižší ako 96 %

                                 Opis

                              Jemne žltý až jantárový číry viskózny olej takmer bez zápachu, ktorý po vystavení svetlu alebo na vzduchu podlieha oxidácii a tmavne.

                              Identifikácia

                                          A.

                                          Testy rozpustnosti

                              Nerozpustný vo vode. Ľahko rozpustný v etanole. Miešateľný s éterom.

                                          B.

                                          Spektrofotometria

                              Absorpčné maximum v absolútnom etanole je okolo 292 nm.

                              Čistota

                              Index lomu

                              n D
                                 20 1,503 – 1,507

                              Špecifická absorpcia E 1 %
                                 1 cm v etanole

                              E 1 %
                                 1 cm (292 nm) 72 – 76
                              (0,01 g v 200 ml absolútneho etanolu)

                              Síranový popol

                              Nie viac ako 0,1 %.

                              Špecifická otáčavosť

                              [α]25
                                 D0° ± 0,05° (1 z 10 roztokov v chloroforme)

                              Olovo

                              Nie viac ako 2 mg/kg.“

                  3.

                  Text týkajúci sa E 315 kyseliny erytorbovej sa nahrádza textom:

                              „E 315 KYSELINA ERYTORBOVÁ

                                 Synonymá

                              Kyselina izoaskorbová
                              Kyselina D-araboaskorbová

                              Definícia

                              Chemický názov

                              γ-laktón kyseliny D-erytro-hex-2-énovej
                              Kyselina izoaskorbová
                              Kyselina D-izoaskorbová

                              Einecs

                              201-928-0

                              Chemický vzorec

                              C6H8O6

                              Molekulová hmotnosť

                              176,13

                              Test obsahu

                              Obsah v bezvodom stave nie je nižší ako 98 %.

                                 Opis

                              Biela až mierne žltá kryštalická tuhá látka, ktorá postupne tmavne po vystavení svetlu.

                              Identifikácia

                                          A.

                                          Rozsah topenia

                              Od 164 °C do 172 °C spojené s rozkladom.

                                          B.

                                          Pozitívny test na kyselinu askorbovú/farebná reakcia

                              Čistota

                              Strata sušením

                              Nie viac ako 0,4 % po trojhodinovom sušení za zníženého tlaku nad silikagélom.

                              Síranový popol

                              Nie viac ako 0,3 %.

                              Špecifická otáčavosť

                              [α]25
                                 D je v rozsahu od – 16,5° do – 18,0° [10 % (w/v) vodný roztok]

                              Šťaveľany

                              K roztoku 1 g látky v 10 ml vody sa pridajú 2 kvapky ľadovej kyseliny octovej a 5 ml 10 % roztoku octanu vápenatého. Roztok by mal zostať číry.

                              Olovo

                              Nie viac ako 2 mg/kg.“

                  4.

                  Za text týkajúci sa E 316 erytorbanu sodného sa vloží tento text týkajúci sa E 319 terciálneho butylhydrochinónu (TBHQ):

                              „E 319 TERCIÁLNY BUTYLHYDROCHINÓN (TBHQ)

                                 Synonymá

                              TBHQ

                              Definícia

                              Chemické názvy

                              Terc-butyl-1,4-benzéndiol
                              2-(1,1-dimetyletyl)-1,4-benzéndiol

                              Einecs

                              217-752-2

                              Chemický vzorec

                              C10H14O2

                              Molekulová hmotnosť

                              166,22

                              Test obsahu

                              Obsah nie je nižší ako 99 % C10H14O2.

                                 Opis

                              Biela kryštalická tuhá látka s charakteristickým zápachom.

                              Identifikácia

                                          A.

                                          Rozpustnosť

                              Prakticky nerozpustný vo vode, rozpustný v etanole.

                                          B.

                                          Bod topenia

                              Nie menej ako 126,5 °C.

                                          C.

                                          Fenoly

                              Po rozpustení asi 5 mg vzorky v 10 ml metanolu a pridaní 10,5 ml roztoku dimetylamínu (1 v 4) sa vytvorí červené až ružové sfarbenie.

                              Čistota

                                 Terciálny-butyl-p-benzochinon

                              Nie viac ako 0,2 %.

                              2,5-Di-terciárny-butylhydrochinon

                              Nie viac ako 0,2 %.

                              Hydroxychinon

                              Nie viac ako 0,1 %.

                              Toluén

                              Nie viac ako 25 mg/kg.

                              Olovo

                              Nie viac ako 2 mg/kg.“

                  5.

                  Text týkajúci sa E 415 xantánovej živice sa nahrádza týmto textom:

                              „E 415 XANTÁNOVÁ ŽIVICA

                                 Definícia

                              Xantánová živica je polysacharidová živica s vysokou molekulovou hmotnosťou, vyrábaná fermentáciou sacharidu čistou kultúrou druhu Xanthomonas campestris, čistená opätovným získaním z etanolu alebo propánu-2-ol, vysušená a zomletá. Obsahuje D-glukózu a D-manózu ako hlavné hexózové jednotky, ako aj kyselinu D-glukurónovú a kyselinu pyrohroznovú. Pripravuje sa ako sodná, draselná alebo vápenatá soľ. Jej roztoky sú neutrálne.

                              Molekulová hmotnosť

                              Približne 1 000 000

                              Einecs

                              234-394-2

                              Test obsahu

                              CO2 v sušine najmenej 4,2 % a najviac 5 %, čo zodpovedá podielu od 91 % do 108 % xantánovej živice.

                                 Opis

                              Krémový prášok.

                              Identifikácia

                                          A.

                                          Rozpustnosť

                              Rozpustná vo vode. Nerozpustná v etanole.

                              Čistota

                              Strata sušením

                              Najviac 15 % (105 °C, 21/2 hodiny)

                              Celkový popol

                              Najviac 16 % na bezvodom základe, stanovený pri teplote 650 °C po sušení pri 105 °C počas štyroch hodín.

                              Kyselina pyrohroznová

                              Najmenej 1,5 %.

                              Dusík

                              Najviac 1,5 %.

                              Etanol a propán-2-ol

                              Najviac 500 mg/kg jednotlivo alebo v kombinácii.

                              Olovo

                              Najviac 2 mg/kg.

                              Celkový počet baktérií

                              Najviac 5 000 kolónií/g.

                              Kvasinky a plesne

                              Najviac 300 kolónií/g.

                                 E. coli

                              Neprítomná v 5 g.

                                 Salmonella spp.

                              Neprítomná v 10 g.

                                 Xanthomonas campestris

                              Životaschopné bunky neprítomné v 1 g.“

                  6.

                  Za text týkajúci sa E 425 bodu ii) konjaku glukomananu sa vloží tento text týkajúci sa E 426 sójovej hemicelulózy:

                              „E 426 SÓJOVÁ HEMICELULÓZA

                                 Synonymá

                                 Definícia

                              Sójová hemicelulóza je rafinovaný polysacharid rozpustný vo vode, získaný z čistej kultúry sójovej vlákniny extrakciou teplou vodou.

                              Chemické názvy

                              Sójové polysacharidy rozpustné vo vode
                              Sójová vláknina rozpustná vo vode

                              Test obsahu

                              Najmenej 74 % uhľohydrátov.

                                 Opis

                              Sypký biely prášok vo forme spreju.

                              Identifikácia

                                          A.

                                          Rozpustnosť

                              Rozpustná v teplej a studenej vode, bez tvorby gélu.

                              pH 1 % roztoku

                              5,5 ± 1,5

                                          B.

                                          Viskozita 10 % roztoku

                              Najviac 200 mPa.s

                              Čistota

                              Strata sušením

                              Najviac 7 % (105 °C, 4 hodiny).

                              Proteín

                              Najviac 14 %.

                              Celkový popol

                              Najviac 9,5 % (600 °C, 4 hodiny).

                              Arzén

                              Najviac 2 mg/kg.

                              Olovo

                              Najviac 5 mg/kg.

                              Ortuť

                              Najviac 1 mg/kg.

                              Kadmium

                              Najviac 1 mg/kg.

                              Celkový počet baktérií

                              Najviac 3 000 kolónií/g.

                              Kvasinky a plesne

                              Najviac 100 kolónií/g.

                                 E. Coli

                              Neprítomná v 10 g.“

                  7.

                  Za text E 461 metylcelulóza sa vloží tento text týkajúci sa E 462 etylcelulózy:

                              „E 462 ETYLCELULÓZA

                                 Synonymá

                              Etyléter celulózy

                                 Definícia

                              Etylcelulóza je celulóza získaná priamo z vláknitého rastlinného materiálu a čiastočne éterifikovaná pomocou etylových skupín.

                              Chemické názvy

                              Etyléter celulózy

                              Chemický vzorec

                              Polyméry obsahujú substituované anhydroglukózové jednotky s týmto všeobecným vzorcom:
                              C6H7O2(OR1) (OR2), kde R1 a R2 môže byť niektoré z nasledujúcich:

                                          —

                                          H

                                          —

                                          CH2CH3

                              Test obsahu

                              Sušina obsahuje najmenej 44 % a najviac 50 % etoxylových skupín (-OC2H5) (ekvivalentné k maximálne 2,6 etoxylovej skupiny na jednotku anhydroglukózy).

                                 Opis

                              Mierne hygroskopický, biely až špinavo biely prášok bez zápachu a bez chuti.

                              Identifikácia

                                          A.

                                          Rozpustnosť

                              Prakticky nerozpustná vo vode, v glycerole a v propán-1,2-diole, avšak rozpustná v rôznych pomeroch v určitých organických rozpúšťadlách v závislosti od obsahu etoxylu. Etylcelulóza s obsahom menej ako 46 % – 48 % etoxylových skupín je voľne rozpustná v tetrahydrofuráne, v metylacetáte, v chloroforme a v zmesiach aromatických uhľovodíkov s etanolom. Etylcelulóza s obsahom etoxylových skupín 46 % – 48 % alebo viac je voľne rozpustná v etanole, metanole, toluéne, chloroforme a v etylacetáte.

                                          B.

                                          Skúška tvorby filmu

                              5 g vzorky sa rozpustí v 95 g zmesi toluénu s etanolom v hmotnostnom pomere 80 : 20. Vytvorí sa číry, stabilný, jemne žltý roztok. Niekoľko mililitrov roztoku sa nanesie na sklenenú platničku a nechá sa odpariť rozpúšťadlo. Zostane hrubý, tuhý, súvislý číry film. Tento film je horľavý.

                              Čistota

                              Strata sušením

                              Najviac 3 % (105 °C, 2 hodiny).

                              Síranový popol

                              Najviac 0,4 %.

                              pH 1 % koloidného roztoku

                              Na lakmuse je neutrálny.

                              Arzén

                              Najviac 3 mg/kg.

                              Olovo

                              Najviac 2 mg/kg.

                              Ortuť

                              Najviac 1 mg/kg.

                              Kadmium

                              Najviac 1 mg/kg.“

                  8.

                  Text týkajúci sa E 472c esterov mono- a diacylglyceridov mastných kyselín s kyselinou citrónovou sa nahrádza takto:

                              „E 472c ESTERY MONO- A DIACYLGLYCERIDOV MASTNÝCH KYSELÍN S KYSELINOU CITRÓNOVOU

                                 Synonymá

                              Citrem
                              Mono- a diglyceridy esterov kyseliny citrónovej
                              Citroglyceridy
                              Mono- a diglyceridy mastných kyselín esterifikované kyselinou citrónovou

                                 Definícia

                              Estery glycerolu s kyselinou citrónovou a mastnými kyselinami sa vyskytujú v jedlých olejoch a tukoch. Môžu obsahovať malé množstvá voľného glycerolu, voľných mastných kyselín, voľnej kyseliny citrónovej a voľných glyceridov. Môžu byť čiastočne alebo úplne neutralizované hydroxidom sodným alebo hydroxidom draselným.

                                 Opis

                              Žltkasté alebo svetlohnedé kvapaliny až voskovité tuhé látky alebo polotuhé látky.

                              Identifikácia

                                          A.

                                          Pozitívna skúška na prítomnosť glycerolu, mastných kyselín a kyseliny citrónovej

                                          B.

                                          Rozpustnosť

                              Nerozpustné v studenej vode.
                              Dispergovateľné v teplej vode.
                              Rozpustné v olejoch a tukoch.
                              Nerozpustné v studenom etanole.

                              Čistota

                              Kyseliny iné ako kyselina citrónová a mastné kyseliny

                              Nezistiteľné.

                              Voľný glycerol

                              Najviac 2 %.

                              Glycerol spolu

                              Najmenej 8 % a najviac 33 %.

                              Kyselina citrónová spolu

                              Najmenej 13 % a najviac 50 %.

                              Sulfátový popol (stanovený pri 800 ± 25 °C)

                              Produkty, ktoré neboli neutralizované: najviac 0,5 %.
                              Čiastočne alebo úplne neutralizované produkty: najviac 10 %.

                              Olovo

                              Najviac 2 mg/kg.

                              Voľné mastné kyseliny

                              Najviac 3 %, odhadované ako kyselina olejová.

                                 Kritériá čistoty sa vzťahujú na sodné, draselné a vápenaté soli mastných kyselín bez prídavných látok, prítomnosť týchto látok však môže dosahovať najviac úroveň 6 % (ako oleát sodný).“

                  9.

                  Text týkajúci sa E 559 kremičitanu hlinitého (kaolínu) sa nahrádza takto:

                              „E 559 KREMIČITAN HLINITÝ (KAOLÍN)

                                 Synonymá

                              Ľahký alebo ťažký kaolín

                                 Definícia

                              Kremičitan hlinitý hydratovaný (kaolín) je purifikovaná biela tvárna hlina zložená z kaolinitu, kremičitanu hlinitodraselného, živca a kremeňa. Spracovanie by nemalo zahŕňať vypaľovanie. Surové kaolínové íly používané na výrobu kremičitanu hlinitého nesmú mať taký obsah dioxínu, ktorý by ohrozoval zdravie alebo by bol nevhodný na ľudskú spotrebu.

                              Einecs

                              215-286-4 (kaolinit)

                              Chemický vzorec

                              Al2Si2O5(OH)4 (kaolinit)

                              Molekulová hmotnosť

                              264

                              Test obsahu

                              Obsahuje najmenej 90 % (súhrn kremíka a hliníka po žíhaní).
                              Kremík (SiO2) medzi 45 % a 55 %.
                              Hliník (Al2O3) medzi 30 % a 39 %.

                                 Opis

                              Jemný biely alebo sivastobiely mazľavý prášok. Kaolín tvoria voľné zhluky náhodne orientovaných ihiel vločiek kaolinitu alebo z jednotlivých šesťuholníkových vločiek.

                              Identifikácia

                                          A.

                                          Pozitívna skúška na prítomnosť hliníka a kremíka

                                          B.

                                          Röntgenová difrakcia:

                              Charakteristické vrcholy na 7, 18/3, 58/2, 38/1, 78 Å.

                                          C.

                                          Infračervená absorpcia:

                              Vrcholy pri 3 700 a 3 620 cm-1.

                              Čistota

                              Strata žíhaním

                              Od 10 % do 14 % (1 000 °C, do konštantnej hmotnosti).

                              Látky rozpustné vo vode

                              Najviac 0,3 %.

                              Látky rozpustné v kyslom prostredí

                              Najviac 2 %.

                              Železo

                              Najviac 5 %.

                              Oxid draselný (K2O)

                              Najviac 5 %.

                              Uhlík

                              Najviac 0,5 %.

                              Arzén

                              Najviac 3 mg/kg.

                              Olovo

                              Najviac 5 mg/kg.

                              Ortuť

                              Najviac 1 mg/kg.“

                  10.

                  Za text týkajúci sa E 578 glukonanu vápenatého sa vloží tento text týkajúci sa E 586 4-hexylrezorcinolu:

                              „E 586 4-HEXYLREZORCINOL

                                 Synonymá

                              4-hexyl-1,3-benzéndiol
                              hexylrezorcinol

                              Definícia

                              Chemické názvy

                              4-hexylrezorcinol

                              Einecs

                              205-257-4

                              Chemický vzorec

                              C12H18O2

                              Molekulová hmotnosť

                              197,24

                              Test obsahu

                              V sušine najmenej 98,0 %.

                                 Opis

                              Biely prášok.

                              Identifikácia

                                          A.

                                          Rozpustnosť

                              Voľne rozpustný v éteri a acetóne, veľmi slabo rozpustný vo vode.

                                          B.

                                          Skúška kyselinou dusičnou

                              Do 1 ml nasýteného roztoku vzorky sa pridá 1 ml kyseliny dusičnej. Objaví sa svetločervené sfarbenie.

                                          C.

                                          Skúška brómom

                              Do 1 ml nasýteného roztoku vzorky sa pridá 1 ml brómového testovacieho roztoku. Žltá vločkovitá zrazenina sa rozpustí a vznikne žltý roztok.

                                          D.

                                          Rozsah topenia

                              62 °C – 67 °C

                              Čistota

                              Kyslosť

                              Najviac 0,05 %.

                              Síranový popol

                              Najviac 0,1 %.

                              Rezorcinol a iné fenoly

                              Po niekoľkominútovom trasení asi 1 g vzorky s 50 ml vody, prefiltrovaní a pridaní 3 kvapiek testovacieho roztoku chloridu železitého k filtrátu nevznikne červené ani modré sfarbenie.

                              Nikel

                              Najviac 2 mg/kg.

                              Olovo

                              Najviac 2 mg/kg.

                              Ortuť

                              Najviac 3 mg/kg.“

                  11.

                  Za text týkajúci sa E 1200 polydextrózy sa vloží tento text týkajúci sa E 1204 pululánu:

                              „E 1204 PULULÁN

                                 Definícia

                              Lineárny, neutrálny glukán tvorený hlavne z jednotiek maltotriózy spojených -1,6 glykozidickými väzbami. Vzniká fermentáciou hydrolyzovaného potravinárskeho škrobu pomocou kmeňa mikroorganizmov Aureobasidium pullulans nevytvárajúceho toxíny. Po dokončení fermentácie sa bunky húb odstránia mikrofiltráciou, filtrát sa tepelne sterilizuje a pigmenty a iné nečistoty sa odstránia adsorpciou a chromatografickou iónovou výmenou.

                              Einecs

                              232-945-1

                              Chemický vzorec

                              (C6H10O5)x

                              Test obsahu

                              Najmenej 90 % glukán v sušine.

                                 Opis

                              Biely alebo špinavobiely prášok bez zápachu.

                              Identifikácia

                                          A.

                                          Rozpustnosť

                              Rozpustný vo vode, prakticky nerozpustný v etanole.

                                          B.

                                          pH 10 % roztok

                              5,0 – 7,0

                                          C.

                                          Vyzrážanie pomocou polyetylénglykolu 600

                              Pridaním 2 ml polyetylénglykolu 600 k 10 ml 2 % vodného roztoku pululánu sa vytvorí biela zrazenina.

                                          D.

                                          Depolymerizácia pomocou pululanázy

                              Pripravia sa dve skúmavky, v každej bude 10 ml 10 % roztoku pululánu. Do jednej skúmavky sa pridá 0,1 ml roztoku pululanázy rovnajúceho sa 10 jednotkám/g a do druhej skúmavky sa pridá 0,1 ml vody. Po inkubácii asi pri 25 °C počas 20 min. bude viskozita roztoku upraveného pululanázou viditeľne nižšia ako pri neupravenom roztoku.

                              Čistota

                              Strata sušením

                              Najviac 6 % (90 °C, tlak nie vyšší ako 50 mm Hg, 6 hodín).

                              Mono-, di- a oligosacharidy

                              Najviac 10 %, vyjadrené ako glukóza.

                              Viskozita

                              100 – 180 mm2/s (10 % vodný roztok w/w pri 30 °C).

                              Olovo

                              Najviac 1 mg/kg.

                              Kvasinky a plesne

                              Najviac 100 kolónií/g.

                              Koliformné baktérie

                              Neprítomné v 25 g.

                              Salmonela

                              Neprítomné v 25 g.“

                  12.

                  Za text týkajúci sa E 1451 acetylovaného oxidovaného škrobu sa vloží tento text týkajúci sa E 1452 škrobového oktenyljantaránu hlinitého:

                              „E 1452 ŠKROBOVÝ OKTENYLJANTARÁN HLINITÝ

                                 Synonymá

                              SAOS

                                 Definícia

                              Škrobový oktenyljantarán hlinitý je škrob esterifikovaný anhydridom oktenyljantárom a ošetrený síranom hlinitým.

                                 Opis

                              Biely alebo takmer biely prášok, granuly alebo vločky (ak je želírovaný), amorfný prášok alebo hrubé častice.

                              Identifikácia

                                          A.

                                          Ak nie je želírovaný: mikroskopickou skúškou

                                          B.

                                          Pozitívna skúška na reakciu s jódom (tmavomodré až svetločervené sfarbenie)

                              Čistota

                              (všetky hodnoty ako anhydrid okrem straty sušením)

                              Strata sušením

                              Najviac 21 %.

                              Oktenyljantárové skupiny

                              Najviac 3 %.

                              Rezíduá kyseliny oktenyljantárovej

                              Najviac 0,3 %.

                              Oxid siričitý

                              Najviac 50 mg/kg pri modifikovaných obilných škroboch.
                              Najviac 10 mg/kg pri iných modifikovaných škroboch, ak nie je špecifikované inak.

                              Arzén

                              Najviac 1 mg/kg.

                              Olovo

                              Najviac 2 mg/kg.

                              Ortuť

                              Najviac 0,1 mg/kg.

                              Hliník

                              Najviac 0,3 %.“


title: Smernica Komisie 2006/128/ES z  8. decembra 2006 , ktorou sa mení, dopĺňa a opravuje smernica 95/31/ES ustanovujúca osobitné kritériá čistoty týkajúce sa sladidiel na použitie v potravinách   (Text s významom pre EHP)

text:
               9.12.2006

               SK

               Úradný vestník Európskej únie

               L 346/6

      SMERNICA KOMISIE 2006/128/ES
   z 8. decembra 2006,
   ktorou sa mení, dopĺňa a opravuje smernica 95/31/ES ustanovujúca osobitné kritériá čistoty týkajúce sa sladidiel na použitie v potravinách
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu 89/107/EHS z 21. decembra 1988 o aproximácii právnych predpisov členských štátov týkajúcich sa potravinárskych prídavných látok povolených na použitie v potravinách určených na ľudskú spotrebu (1), a najmä na jej článok 3 ods. 3 písm. a),
   po porade s Vedeckým výborom pre potraviny a Európskym úradom pre bezpečnosť potravín (EFSA),
   keďže:

               (1)

               Smernica Európskeho parlamentu a Rady 94/35/ES z 30. júna 1994 o sladidlách používaných v potravinách (2) uvádza zoznam látok, ktoré sa môžu používať ako sladidlá v potravinách.

               (2)

               Smernica Komisie č. 95/31/ES z 5. júla 1995 ustanovujúca osobitné kritériá čistoty týkajúce sa sladidiel na použitie v potravinách (3), ustanovuje kritériá čistoty pre sladidlá uvedené v smernici č. 94/35/ES.

               (3)

               Je nevyhnutné prijať osobitné kritériá pre E 968 erytritol, novú prídavnú látku do potravín schválenú smernicou Európskeho parlamentu a Rady 2006/52/ES z 5. júla 2006, ktorou sa mení a dopĺňa smernica č. 95/2/ES o potravinárskych prídavných látkach farbivách a sladidlách a smernica č. 94/35/ES o sladidlách používaných v potravinách.

               (4)

               Mnohé jazykové verzie smernice č. 95/31/ES obsahujú chyby týkajúce sa týchto látok: E 954 sacharín a jeho soli Na, K a Ca, E 955 sukralóza, E 962 soľ aspartamu-acesulfamu, E 965 i) maltitol, E 966 laktitol. Tieto chyby je potrené opraviť. Okrem toho je potrebné zohľadniť špecifikácie a analytické postupy pre prídavné látky, ktoré sú ustanovené v dokumente Codex Alimentarius navrhnutom Spoločným výborom expertov FAO/WHO pre potravinárske prídavné látky (JECFA). Podľa potreby sa osobitné kritériá čistoty prispôsobili najmä limitom pre jednotlivé dotknuté ťažké kovy. Z dôvodov jasnosti by sa malo nahradiť celé znenie týkajúce sa týchto látok.

               (5)

               Úrad EFSA vo svojom vedeckom stanovisku z 19. apríla 2006 uviedol, že zloženie maltitolového sirupu na základe nového výrobného postupu bude podobné zloženiu existujúceho produktu a bude v súlade s existujúcou špecifikáciou. Preto je potrebné zmeniť a doplniť definíciu E 965 ii) maltitolový sirup ustanovenú v smernici č. 95/31/ES pre E 965 doplnením o nový výrobný postup.

               (6)

               Smernica č. 95/31/ES by sa preto mala zmeniť, doplniť a opraviť.

               (7)

               Opatrenia ustanovené v tejto smernici sú v súlade so stanoviskom Stáleho výboru o potravinovom reťazci a zdraví zvierat,

         PRIJALA TÚTO SMERNICU:
   Článok 1
   Príloha k smernici č. 95/31/ES sa mení, dopĺňa a opravuje v súlade s prílohou k tejto smernici.
   Článok 2
   1.   Členské štáty prijmú zákony, iné predpisy a správne opatrenia potrebné na dosiahnutie súladu s touto smernicou najneskôr do 15. februára 2008. Bezodkladne oznámia Komisii znenie týchto ustanovení a korelačnú tabuľku takýchto ustanovení a tejto smernice.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 8. decembra 2006

            Za Komisiu

         Markos KYPRIANOU

            člen Komisie

      (1)  Ú. v. ES L 40, 11.2.1989, s. 27. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

      (2)  Ú. v. ES L 237, 10.9.1994, s 3. Smernica naposledy zmenená a doplnená smernicou 2006/52/ES (Ú. v. EÚ L 204, 26.7.2006, s. 10).

      (3)  Ú. v. ES L 178, 28.7.1995, s. 1. Smernica naposledy zmenená a doplnená smernicou 2004/46/ES (Ú. v. EÚ L 114, 21.4.2004, s. 15).

      PRÍLOHA
      Príloha smernice 95/31/ES sa mení, dopĺňa a opravuje takto:

                  1.

                  Za text týkajúci sa E 967 xylitolu sa vloží tento text týkajúci sa E 968 erytritolu:

                              „E 968 ERYTRITOL

                                 Synonymá

                              Mezo-erytritol, tetrahydroxybután, erytrit

                                 Definícia

                              Získava sa fermentáciou uhľohydrátov pomocou bezpečných a vhodných potravinárskych osmofilných kvasiniek ako sú Moniliella pollinis alebo Trichosporonoides megachilensis. Po fermentácii nasleduje čistenie a sušenie.

                              Chemický názov

                              Bután-1,2,3,4-tetraol

                              EINECS

                              205-737-3

                              Chemický vzorec

                              C4H10O4

                              Molekulová hmotnosť

                              122,12

                              Kvantitatívny rozbor

                              Nie menej ako 99 % po vysušení

                                 Opis

                              Biele, nehygroskopické, tepelne stabilné kryštáliky bez zápachu, so sladkosťou približne ako 60 – 80 % sladkosti sacharózy.

                              Identifikácia

                                          A.

                                          Rozpustnosť

                              Voľne rozpustný vo vode, mierne rozpustný v etanole, nerozpustný v dietyléteri.

                                          B.

                                          Rozsah bodu topenia

                              119 – 123 °C

                              Čistota

                              Strata sušením

                              Nie viac ako 0,2 % (70 °C, 6 hodín vo vákuovom exsikátore)

                              Síranový popol

                              Nie viac ako 0,1 %

                              Redukčné látky

                              Nie viac ako 0,3 %, uvedené ako D-glukóza

                              Ribitol a glycerol

                              Nie viac ako 0,1 %

                              Olovo

                              Nie viac ako 0,5 mg/kg“

                  2.

                  Text týkajúci sa E 954 sacharínu a jeho solí Na, K a Ca sa nahrádza týmto textom:

                              „E 954 SACHARÍN A JEHO SOLI Na, K a Ca

                        (I)   SACHARÍN

                              Definícia

                              Chemický názov

                              3-Oxo-2,3dihydrobenzo(d)izotiazol-1,1-dioxid

                              EINECS

                              201-321-0

                              Chemický vzorec

                              C7H5NO3S

                              Relatívna molekulová hmotnosť

                              183,18

                              Kvantitatívny rozbor

                              Nie menej ako 99 % a nie viac ako 101 % C7H5NO3S, na bezvodom základe

                                 Opis

                              Biele kryštáliky alebo biely kryštalický prášok, bez zápachu alebo so slabým aromatickým zápachom, sladká chuť, a to aj vo veľmi zriedených roztokoch. Približne 300-krát až 500-krát sladší ako sacharóza.

                              Identifikácia

                              Rozpustnosť

                              Slabo rozpustný vo vode, rozpustný v zásaditých roztokoch, veľmi málo rozpustný v etanole

                              Čistota

                              Strata sušením

                              Nie viac ako 1 % (105 °C, 2 hodiny)

                              Rozsah bodu topenia

                              medzi 226 a 230 °C

                              Síranový popol

                              Nie viac ako 0,2 %, stanovené na sušinu

                              Kyselina benzoová a salicylová

                              Do 10 ml roztoku 1:20, do ktorého sa vopred pridalo 5 kvapiek kyseliny octovej, sa pridajú tri kvapky jednomolárneho roztoku chloridu železitého vo vode. Nemá sa vytvoriť žiadna zrazenina ani fialové sfarbenie.

                              o-toluénsulfonamid

                              Nie viac ako 10 mg/kg, stanovené na sušinu

                              p-toluénsulfonamid

                              Nie viac ako 10 mg/kg, stanovené na sušinu

                              p-sulfonamid kyseliny benzoovej

                              Nie viac ako 25 mg/kg, stanovené na sušinu

                              Látky ľahko podliehajúce zuhoľnateniu

                              Neprítomné

                              Arzén

                              Nie viac ako 3 mg/kg, stanovené na sušinu

                              Selén

                              Nie viac ako 30 mg/kg, stanovené na sušinu

                              Olovo

                              Nie viac ako 1 mg/kg, stanovené na sušinu

                        (II)   SACHARÍN SODNÝ

                                 Synonymá

                              Sacharín, sodná soľ sacharínu

                              Definícia

                              Chemické názvy

                              o-benzo-sulfimid sodný, sodná soľ 2,3-dihydro-3-oxo-benzizosulfonazolu, oxobenzisosulfonazol, 1,2-benzizotiazolin-3-ón-1, dihydrát sodnej soli sacharínu

                              EINECS

                              204-886-1

                              Chemický vzorec

                              C7H4NNaO3S·2H2O

                              Relatívna molekulová hmotnosť

                              241,19

                              Kvantitatívny rozbor

                              Nie menej ako 99 % a nie viac ako 101 % C7H4NNaO3S na bezvodom základe

                                 Opis

                              Biele kryštály alebo biely kryštalický prášok vytvárajúci soľný povlak na povrchu kryštálov, bez zápachu alebo so slabším pachom, s intenzívnou sladkou chuťou, a to aj vo veľmi zriedených roztokoch. V zriedených roztokoch asi 300 až 500-krát sladší ako sacharóza.

                              Identifikácia

                              Rozpustnosť

                              Voľne rozpustný vo vode, veľmi málo rozpustný v etanole

                              Čistota

                              Strata sušením

                              Nie viac ako 15 % (120 °C, 4 hodiny)

                              Kyselina benzoová a salicylová

                              Do 10 ml roztoku 1:20, do ktorého sa vopred pridalo 5 kvapiek kyseliny octovej, sa pridajú tri kvapky jednomolárneho roztoku chloridu železitého vo vode. Nemá sa vytvoriť žiadna zrazenina ani fialové sfarbenie.

                              o-toluénsulfonamid

                              Nie viac ako 10 mg/kg, stanovené na sušinu

                              p-toluénsulfonamid

                              Nie viac ako 10 mg/kg, stanovené na sušinu

                              p-sulfonamid kyseliny benzoovej

                              Nie viac ako 25 mg/kg, stanovené na sušinu

                              Látky ľahko podliehajúce zuhoľnateniu

                              Neprítomné

                              Arzén

                              Nie viac ako 3 mg/kg, stanovené na sušinu

                              Selén

                              Nie viac ako 30 mg/kg, stanovené na sušinu

                              Olovo

                              Nie viac ako 1 mg/kg, stanovené na sušinu

                        (III)   SACHARÍN VÁPENATÝ

                                 Synonymá

                              Sacharín, vápenatá soľ sacharínu

                              Definícia

                              Chemické názvy

                              o-benzo-sulfimid vápenatý, vápenatá soľ 2,3-dihydro-3-oxo-benzizosulfonazolu, 1,2-benzizotiazolin-3-on-1,1-dioxid hydrát vápenatej soli (2:7)

                              EINECS

                              229-349-9

                              Chemický vzorec

                              C14H8CaN2O6S2·31/2H2O

                              Relatívna molekulová hmotnosť

                              467,48

                              Kvantitatívny rozbor

                              Nie menej ako 95 % C14H8CaN2O6S2 na bezvodom základe

                                 Opis

                              Biele kryštály alebo biely kryštalický prášok, bez zápachu alebo so slabším pachom, s intenzívnou sladkou chuťou, a to aj vo veľmi zriedených roztokoch. V zriedených roztokoch asi 300 až 500-krát sladší ako sacharóza.

                              Identifikácia

                              Rozpustnosť

                              Voľne rozpustný vo vode, rozpustný v etanole

                              Čistota

                              Strata sušením

                              Nie viac ako 13,5 % (120 oC, 4 hodiny)

                              Kyselina benzoová a salicylová

                              Do 10 ml roztoku 1:20, do ktorého sa vopred pridalo 5 kvapiek kyseliny octovej, sa pridajú tri kvapky jednomolárneho roztoku chloridu železitého vo vode. Nemá sa vytvoriť žiadna zrazenina ani fialové sfarbenie.

                              o-toluénsulfonamid

                              Nie viac ako 10 mg/kg, stanovené na sušinu

                              p-toluénsulfonamid

                              Nie viac ako 10 mg/kg, stanovené na sušinu

                              p-sulfonamid kyseliny benzoovej

                              Nie viac ako 25 mg/kg, stanovené na sušinu

                              Látky ľahko podliehajúce zuhoľnateniu

                              Neprítomné

                              Arzén

                              Nie viac ako 3 mg/kg, stanovené na sušinu

                              Selén

                              Nie viac ako 30 mg/kg, stanovené na sušinu

                              Olovo

                              Nie viac ako 1 mg/kg, stanovené na sušinu

                        (IV)   SACHARÍN DRASELNÝ

                                 Synonymá

                              Sacharín, draselná soľ sacharínu

                              Definícia

                              Chemické názvy

                              -benzo-sulfimid draselný, draselná soľ 2,3-dihydro-3-oxo-benzizosulfonazolu, 1,2-benzizotiazolin-3-ón-1,1-dioxid monohydrát

                              EINECS

                              Chemický vzorec

                              C7H4KNO3S·H2O

                              Relatívna molekulová hmotnosť

                              239,77

                              Kvantitatívny rozbor

                              Nie menej ako 99 % a nie viac ako 101 % C7H4KNO3S na bezvodom základe

                                 Opis

                              Biele kryštály alebo biely kryštalický prášok, bez zápachu alebo so slabším pachom, s intenzívnou sladkou chuťou, a to aj vo veľmi zriedených roztokoch. Asi 300 až 500-krát sladší ako sacharóza.

                              Identifikácia

                              Rozpustnosť

                              Voľne rozpustný vo vode, veľmi málo rozpustný v etanole

                              Čistota

                              Strata sušením

                              Nie viac ako 8 % (120 oC, 4 hodiny)

                              Kyselina benzoová a salicylová

                              Do 10 ml roztoku 1:20, do ktorého sa vopred pridalo 5 kvapiek kyseliny octovej, sa pridajú tri kvapky jednomolárneho roztoku chloridu železitého vo vode. Nemá sa vytvoriť žiadna zrazenina ani fialové sfarbenie.

                              o-toluénsulfonamid

                              Nie viac ako 10 mg/kg, stanovené na sušinu

                              p-toluénsulfonamid

                              Nie viac ako 10 mg/kg, stanovené na sušinu

                              p-sulfonamid kyseliny benzoovej

                              Nie viac ako 25 mg/kg, stanovené na sušinu

                              Látky ľahko podliehajúce zuhoľnateniu

                              Neprítomné

                              Arzén

                              Nie viac ako 3 mg/kg, stanovené na sušinu

                              Selén

                              Nie viac ako 30 mg/kg, stanovené na sušinu

                              Olovo

                              Nie viac ako 1 mg/kg, stanovené na sušinu“

                  3.

                  Text týkajúci sa E 955 sukralózy sa nahrádza týmto textom:

                              „E 955 SUKRALÓZA

                                 Synonymá

                              4,1’,6’-Trichlórgalaktosacharóza

                              Definícia

                              Chemický názov

                              1,6-dichlór-1,6-dideoxi-β-D-fruktofuranozyl-4-chlór-4-deoxi-α-D-galaktopiranozid

                              EINECS

                              259-952-2

                              Chemický vzorec

                              C12H19Cl3O8

                              Molekulová hmotnosť

                              397,64

                              Kvantitatívny rozbor

                              Obsahuje nie menej ako 98 % a nie viac ako 102 % C12H19Cl3O8, počítané na bezvodom základe.

                                 Opis

                              Biely až sivobiely kryštalický prášok, prakticky bez zápachu.

                              Identifikácia

                                          A.

                                          Rozpustnosť

                              Voľne rozpustný vo vode, metanole a etanole.
                              Mierne rozpustný v etylacetáte.

                                          B.

                                          Infračervená absorpcia

                              Infračervené spektrum rozptylu vo vzorke bromidu draselného vykazuje relatívne maximá na podobných vlnách, aké sú vykazované v referenčnom spektre, ktoré bolo získané pri použití referenčného štandardu.

                                          C.

                                          Chromatografia na tenkej vrstve

                              Hlavný bod v testovacom roztoku má takú istú hodnotu Rf ako hlavný bod štandardného roztoku A, ktorý sa v teste používal na iné chlórované disacharidy. Tento štandardný roztok bol získaný rozpustením 1,0 g referenčného štandardu sukralózy v 10 ml metanolu.

                                          D.

                                          Špecifická rotácia

                              [α]D20
                                  = + 84,0° až + 87,5°, počítané na bezvodom základe (10-percentný roztok w/v)

                              Čistota

                              Voda

                              Nie viac ako 2,0 % (metóda Karla Fischera)

                              Síranový popol

                              Nie viac ako 0,7 %

                              Ostatné chlórované disacharidy

                              Nie viac ako 0,5 %

                              Chlórované monosacharidy

                              Nie viac ako 0,1 %

                              Trifenylfosfínový oxid

                              Nie viac ako 150 mg/kg

                              Metanol

                              Nie viac ako 0,1 %

                              Olovo

                              Nie viac ako 1 mg/kg“

                  4.

                  Text týkajúci sa E 962 soli aspartamu-acesulfamu sa nahrádza týmto textom:

                              „E 962 SOĽ ASPARTAMU-ACESULFAMU

                                 Synonymá

                              Aspartam-acesulfam, soľ aspartamu-acesulfamu

                                 Definícia

                              Soľ sa pripravuje zahrievaním aspartamu a acesulfamu K v približnom pomere 2:1 (w/w), v roztoku s kyslým pH, ktorý umožňuje kryštalizáciu. Draslík a vlhkosť sú eliminované. Produkt je stabilnejší ako samotný aspartam.

                              Chemický názov

                              6-metyl-1,2,3-oxatiazín-4(3H)-one-2,2-dioxid L-fenylalanyl-2-metyl-L-α-soľ kyseliny aspartovej

                              Chemický vzorec

                              C18H23O9N3S

                              Molekulová hmotnosť

                              457,46

                              Kvantitatívny rozbor

                              63,0 % až 66,0 % aspartamu (suchý základ) a 34,0 % až 37 % acesulfamu (bezvodá kyselina)

                                 Opis

                              Biely kryštalický prášok, prakticky bez zápachu

                              Identifikácia

                                          A.

                                          Rozpustnosť

                              Veľmi slabo rozpustný vo vode, mierne rozpustný v etanole

                                          B.

                                          Priepustnosť

                              Priepustnosť 1 % roztoku vo vode, stanovená v 1 cm bunke na 430 nm pomocou vhodného spektrofotometra a s použitím vody ako referenčného roztoku, nie je menšia ako 0,95, čo zodpovedá vstrebateľnosti nie vyššej ako asi 0,022.

                                          C.

                                          Špecifická rotácia

                              [α]D20
                                  = + 14,5° až + 16,5°
                              Stanoví sa pri koncentrácii 6,2 g v 100 ml kyseliny mravčej (15N) v priebehu 30 minút prípravy roztoku. Vypočítaná špecifická rotácia sa vydelí číslom 0,646 na korekciu obsahu aspartamu v soli aspartamu-acesulfamu.

                              Čistota

                              Strata sušením

                              Nie viac ako 0,5 % (105 oC, 4 hodiny)

                              Kyselina 5-benzyl-3,6-dioxo-2-piperazín-octová

                              Nie viac ako 0,5 %

                              Olovo

                              Nie viac ako 1 mg/kg“

                  5.

                  Text týkajúci sa E 965 i) maltitolu sa nahrádza týmto textom:

                              „E 965 (i) MALTITOL

                                 Synonymá

                              D-maltitol, hydrogénovaná maltóza

                              Definícia

                              Chemický názov

                              (α)-D-Glukopyranozyl-1,4-D-glucitol

                              EINECS

                              209-567-0

                              Chemický vzorec

                              C12H24O11

                              Relatívna molekulová hmotnosť

                              344,31

                              Kvantitatívny rozbor

                              Obsahuje nie menej ako 98 % D-maltitolu
                              C12H24O11 na bezvodom základe

                                 Opis

                              Biely kryštalický prášok sladkej chuti

                              Identifikácia

                                          A.

                                          Rozpustnosť

                              Veľmi dobre rozpustný vo vode, slabo rozpustný v etanole

                                          B.

                                          Rozsah bodu topenia

                              148 až 151 °C

                                          C.

                                          Špecifická rotácia

                              [α]D20
                                  = + 105,5° až + 108,5° (5-percentný roztok w/v)

                              Čistota

                              Voda

                              Nie viac ako 1 % (metóda Karla Fischera)

                              Síranový popol

                              Nie viac ako 0,1 %, stanovené v sušine

                              Redukčné cukry

                              Nie viac ako 0,1 %, uvádzané ako glukóza v sušine

                              Chloridy

                              Nie viac ako 50 mg/kg, stanovené na sušinu

                              Sulfáty

                              Nie viac ako 100 mg/kg, stanovené na sušinu

                              Nikel

                              Nie viac ako 2 mg/kg, stanovené na sušinu

                              Arzén

                              Nie viac ako 3 mg/kg, stanovené na sušinu

                              Olovo

                              Nie viac ako 1 mg/kg, stanovené na sušinu“

                  6.

                  Text týkajúci sa E 965 ii) maltitolového sirupu, sa nahrádza týmto textom:

                              „E 965 ii) MALTITOLOVÝ SIRUP

                                 Synonymá

                              Hydrogénovaný sirup s vysokým obsahom maltózy-glukózy, hydrogénovaný glukózový sirup

                                 Definícia

                              Zmes obsahujúca hlavne maltitol so sorbitolom a hydrogénované oligo- a polysacharidy. Vyrába sa katalytickou hydrogenáciou glukózového sirupu s vysokým obsahom maltózy alebo hydrogenáciou jeho jednotlivých zložiek a ich následným zmiešaním. Ako komerčný artikel sa dodáva vo forme sirupu aj pevnej látky.

                              Kvantitatívny rozbor

                              Obsahuje nie menej ako 99 % celkových hydrogénovaných sacharidov na bezvodom základe a nie menej ako 50 % maltitolu na bezvodom základe.

                                 Opis

                              Bezfarebná číra viskózna kvapalina alebo biela kryštalická hmota, bez zápachu

                              Identifikácia

                                          A.

                                          Rozpustnosť

                              Veľmi dobre rozpustný vo vode, slabo rozpustný v etanole

                                          B.

                                          Chromatografia na tenkej vrstve

                              Prebieha skúška

                              Čistota

                              Voda

                              Nie viac ako 31 % (Karl Fischer)

                              Redukčné cukry

                              Nie viac ako 0,3 % (ako glukóza)

                              Síranový popol

                              Nie viac ako 0,1 %

                              Chloridy

                              Nie viac ako 50 mg/kg

                              Sulfáty

                              Nie viac ako 100 mg/kg

                              Nikel

                              Nie viac ako 2 mg/kg

                              Olovo

                              Nie viac ako 1 mg/kg“

                  7.

                  Text týkajúci sa E 966 laktitolu sa nahrádza týmto textom:

                              „E 966 LAKTITOL

                                 Synonymá

                              Laktit, laktositol, laktobiozit

                              Definícia

                              Chemický názov

                              4-O-β-D-Galaktopyranozyl-D-glucitol

                              EINECS

                              209-566-5

                              Chemický vzorec

                              C12H24O11

                              Relatívna molekulová hmotnosť

                              344,32

                              Kvantitatívny rozbor

                              Nie menej ako 95 % v sušine

                                 Opis

                              Kryštalický prášok alebo bezfarebný roztok sladkej chuti. Kryštalické produkty môžu byť vo forme anhydrátu, monohydrátu a dihydrátu.

                              Identifikácia

                                          A.

                                          Rozpustnosť

                              Veľmi dobre rozpustný vo vode

                                          B.

                                          Špecifická rotácia

                              [α]D20
                                  = + 13° až + 16°, počítané na bezvodom základe (10-percentný vodný roztok w/v)

                              Čistota

                              Voda

                              Kryštalické produkty: Nie viac ako 10,5 % (metóda Karla Fischera)

                              Iné polyoly

                              Nie viac ako 2,5 % na bezvodom základe

                              Redukčné cukry

                              Nie viac ako 0,2 %, uvádzané ako glukóza, na báze sušiny

                              Chloridy

                              Nie viac ako 100 mg/kg, stanovené na sušinu

                              Sulfáty

                              Nie viac ako 200 mg/kg, stanovené na sušinu

                              Síranový popol

                              Nie viac ako 0,1 %, stanovené na sušinu

                              Nikel

                              Nie viac ako 2 mg/kg, stanovené na sušinu

                              Arzén

                              Nie viac ako 3 mg/kg, stanovené na sušinu

                              Olovo

                              Nie viac ako 1 mg/kg, stanovené na sušinu“